บทความนี้เกี่ยวกับบริษัทสื่อสิ่งพิมพ์ สำหรับความหมายอื่น ดูที่ อมรินทร์

**บริษัท อมรินทร์ คอร์เปอเรชั่นส์ จำกัด (มหาชน)** (อังกฤษ: Amarin Corporations Public Company Limited; ชื่อเดิม : บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) (อังกฤษ: Amarin Printing and Publishing Public Company Limited)) หรือที่รู้จักกันในชื่อ **อมรินทร์** (Amarin) เป็นบริษัทที่ประกอบธุรกิจทางด้านการรับจ้างพิมพ์งานสิ่งพิมพ์สอดสีให้แก่บริษัท ห้างร้าน หน่วยราชการ และสถาบันเอกชนต่าง ๆ ในรูปของหนังสือ แผ่นพับ แคตตาลอค ปฏิทิน โฟลเดอร์ โปสการ์ด ก่อตั้งโดยชูเกียรติ อุทกะพันธุ์ เข้าซื้อขายในตลาดหลักทรัพย์แห่งประเทศไทยครั้งแรกเมื่อวันที่ 3 มกราคม พ.ศ. 2535 ก่อนถูกเข้าซื้อกิจการโดยกลุ่มทีซีซีเมื่อปี พ.ศ. 2559 ปัจจุบัน ฐาปน สิริวัฒนภักดี เป็นประธานกรรมการ และศิริ บุญพิทักษ์เกศ รักษาการกรรมการผู้อำนวยการใหญ่

ประวัติ
-------

อมรินทร์ คอร์เปอเรชั่นส์ ที่รากฐานจากการที่ ชูเกียรติ อุทกะพันธุ์ รวบรวมเพื่อนร่วมงานและพนักงานไม่กี่คนมาร่วมกันจัดตั้งห้างหุ้นส่วนจำกัดในชื่อ "ห้างหุ้นส่วนจำกัด วารสารบ้านและสวน" เมื่อวันที่ 29 กันยายน พ.ศ. 2519 โดยมีจุดประสงค์เพื่อผลิตนิตยสาร "บ้านและสวน" ฉบับแรกออกวางจำหน่ายในเดือนเดียวกัน แต่ในสมัยนั้นต้องเดินทางไปพิมพ์หนังสือที่โรงพิมพ์ภายนอก เนื่องจากไม่มีโรงพิมพ์ของตัวเอง จึงเกิดความยากลำบาก ปีถัดมาคือเมื่อวันที่ 21 มิถุนายน พ.ศ. 2520 จึงได้มีการก่อตั้งโรงพิมพ์ขึ้นในชื่อ "ห้างหุ้นส่วนจำกัด อมรินทร์การพิมพ์" เพื่อจัดพิมพ์นิตยสารของตน ขณะเดียวกันก็รับจ้างงานพิมพ์อื่นด้วย

ระยะต่อมา เมื่อกิจการขยายตัวเพิ่มมากขึ้น ห้างหุ้นส่วนจำกัด อมรินทร์การพิมพ์ จึงระดมทุนเพิ่ม และต่อมาเมื่อวันที่ 8 มกราคม พ.ศ. 2530 ได้จัดตั้งบริษัทจำกัดในชื่อ **บริษัท อมรินทร์พริ้นติ้งกรุ๊พ จำกัด** (อังกฤษ: Amornrin Printing Group Co. Ltd.) โดยต่อยอดธุรกิจจากห้างหุ้นส่วนจำกัด อมรินทร์การพิมพ์ และอมรินทร์พริ้นติ้งกรุ๊พได้เข้าจดทะเบียนซื้อขายในตลาดหลักทรัพย์แห่งประเทศไทย ในชื่อย่อหลักทรัพย์ **APRINT** เมื่อวันที่ 3 มกราคม พ.ศ. 2535 อย่างไรก็ตาม ต่อมาได้มีการบังคับใช้พระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 334 ในบทเฉพาะกาล ระบุให้บริษัทจำกัดแปรสภาพเป็นบริษัทมหาชนจำกัดตามพระราชบัญญัติบริษัทมหาชนจำกัด พ.ศ. 2535 ภายใน 2 ปีนับตั้งแต่พระราชบัญญัติหลักทรัพย์บังคับใช้ อมรินทร์พริ้นติ้งกรุ๊พจึงดำเนินการแปรสภาพเป็นบริษัทมหาชนจำกัด พร้อมกับเปลี่ยนชื่อเป็น **บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน)** (อังกฤษ: Amarin Printing and Publishing Public Co. Ltd.) เมื่อวันที่ 15 มิถุนายน พ.ศ. 2536

ในปี พ.ศ. 2536 บริษัทได้ขยายกิจการไปสู่ด้านการจัดจำหน่าย โดยก่อตั้งบริษัท อมรินทร์ บุ๊ค เซ็นเตอร์ จำกัด เพื่อดูแลการจำหน่ายสิ่งพิมพ์ทั้งหมด รวมถึงจัดตั้งร้านค้าปลีกชื่อ "ร้านนายอินทร์"

ต่อมาปริมาณผู้อ่านนิตยสารมีมากขึ้น และประเภทของผู้อ่านมีความหลากหลายมากยิ่งขึ้น บริษัทจึงเริ่มผลิตนิตยสารอื่น ๆ เพื่อตอบสนองความต้องการของผู้อ่าน โดยมีนิตยสารแนวผู้หญิงออกตามมาคือ แพรว และ สุดสัปดาห์ และผลิตนิตยสารอย่างต่อเนื่องมาจนถึงปัจจุบัน

ต่อมาเมื่อวันที่ 15 กุมภาพันธ์ พ.ศ. 2556 คณะกรรมการบริษัทอนุมัติการเปลี่ยนชื่อย่อหลักทรัพย์จาก **APRINT** เป็น **AMARIN** โดยมีผลเมื่อวันที่ 27 กุมภาพันธ์

ต่อมาเมื่อวันที่ 25 พฤศจิกายน พ.ศ. 2559 บริษัท วัฒนภักดี จำกัด ซึ่งถือหุ้นใหญ่โดยฐาปน สิริวัฒนภักดี และปณต สิริวัฒนภักดี จากกลุ่มทีซีซี ได้ซื้อหุ้นเพิ่มทุนของอมรินทร์พริ้นติ้ง แอนด์ พับลิชชิ่ง จำนวน 200,000,000 บาท คิดเป็น 47.62% เพื่อนำเงินไปลงทุนเพิ่มเติม เช่น ชำระค่าใบอนุญาต เป็นเงินทุนหมุนเวียนในการทำธุรกิจทีวีดิจิทัล โดยเฉพาะการผลิตรายการโทรทัศน์ให้แก่ช่องอมรินทร์ทีวี รวมทั้งชำระคืนเงินกู้ยืมจากสถาบันการเงิน ต่อมาเมื่อวันที่ 28 กุมภาพันธ์ พ.ศ. 2566 คณะกรรมการบริษัทได้บรรจุวาระการเปลี่ยนชื่อบริษัทเป็น "บริษัท อมรินทร์ คอร์เปอเรชั่นส์ จำกัด (มหาชน)" ให้ที่ประชุมสามัญผู้ถือหุ้นพิจารณา และเมื่อวันที่ 27 เมษายน ที่ประชุมผู้ถือหุ้นมีมติอนุมัติเป็นเอกฉันท์ บริษัทจึงได้ดำเนินการเปลี่ยนชื่อบริษัทเป็น **บริษัท อมรินทร์ คอร์เปอเรชั่นส์ จำกัด (มหาชน)** (อังกฤษ: Amarin Corporations Public Co. Ltd.) ต่อกรมพัฒนาธุรกิจการค้า กระทรวงพาณิชย์ เมื่อวันที่ 24 พฤษภาคม และมีผลในตลาดหลักทรัพย์แห่งประเทศไทยเมื่อวันที่ 30 พฤษภาคม

ต่อมาเมื่อวันที่ 5 ตุลาคม พ.ศ. 2566 ระริน อุทกะพันธุ์ ปัญจรุ่งโรจน์ กรรมการผู้อำนวยการใหญ่ ซึ่งเป็นผู้ถือหุ้นอันดับสอง ได้ขายหุ้นที่มีของตนที่ถือในอมรินทร์ คอร์เปอเรชั่นส์ ทั้งหมดจำนวน 138 ล้านหุ้นให้ บริษัท สิริภักดีธรรม จำกัด ซึ่งบริษัทดังกล่าวมีฐาปนและปณต สิริวัฒนภักดี เป็นผู้ถือหุ้นโดยอ้อม ส่งผลให้ตระกูลสิริวัฒนภักดีถือหุ้นในอมรินทร์ คอร์เปอเรชั่นส์ มากกว่า 2 ใน 3 ของจำนวนหุ้นทั้งหมด และต่อมาเมื่อวันที่ 17 ตุลาคม กรรมการและผู้บริหารจากตระกูลอุทกะพันธุ์ ซึ่งเหลืออยู่จำนวน 3 คน คือ เมตตา อุทกะพันธุ์ ประธานกรรมการ, ระริน อุทกะพันธุ์ ปัญจรุ่งโรจน์ กรรมการผู้อำนวยการใหญ่และเลขานุการ และ โชคชัย ปัญจรุ่งโรจน์ สามีของระริน ซึ่งเป็นกรรมการบริษัท ได้ขอลาออกจากตำแหน่งทั้งหมดในอมรินทร์ คอร์เปอเรชั่นส์ โดยมีผลทันที ทำให้ในปัจจุบันไม่มีบุคลากรจากกลุ่มของผู้ก่อตั้งบริษัทที่ดำรงตำแหน่งในอมรินทร์ คอร์เปอเรชั่นส์ แล้ว และคณะกรรมการบริหารได้แต่งตั้งให้ศิริ บุญพิทักษ์เกศ รักษาการกรรมการผู้อำนวยการใหญ่เป็นการชั่วคราว ส่งผลให้ในปัจจุบัน อมรินทร์ คอร์เปอเรชั่นส์ อยู่ภายใต้การบริหารของกลุ่มทีซีซีอย่างเต็มรูปแบบ

ต่อมาเมื่อวันที่ 7 พฤศจิกายน อมรินทร์ คอร์เปอเรชั่นส์ ได้แต่งตั้งคณะกรรมการบริษัทชุดใหม่ โดยแต่งตั้งสุเมธ ตันติเวชกุล เลขาธิการมูลนิธิชัยพัฒนา เป็นประธานกรรมการและกรรมการอิสระ และศิริ บุญพิทักษ์เกศ เป็นกรรมการผู้อำนวยการใหญ่และเลขานุการ

ธุรกิจของบริษัท
---------------

* สื่อสิ่งพิมพ์
	+ บริการงานพิมพ์คุณภาพ
	+ บริการงานพิมพ์เร่งด่วน
	+ บริการงานพิมพ์บรรจุภัณฑ์
	+ บริการผลิตเนื้อหา
		- อมรินทร์พับลิชชิ่งเซอร์วิส
	+ สำนักพิมพ์
		- แพรวสำนักพิมพ์
		- แพรวเยาวชน
		- Springbook
		- Rose (เน้น นิยายวาย)
		- อรุณ (เน้น นิยายไทย)
		- Amarin Howto
		- Amarin Kids
		- Amarin ธรรมะ
		- Amarin สุขภาพ
		- Amarin Comic
		- Amarin ท่องโลก
		- Amarin Cuisine
		- Piccolo
		- Prism (เน้น นิยายแปลสืบสวน และ สยองขวัญ แปลญี่ปุ่นและเกาหลี)
		- Word (เน้น นิยายแปลอังกฤษ)
	+ นิตยสาร
		- บ้านและสวน
		- แพรว
		-
* อีเวนท์
	+ บ้านและสวนแฟร์
	+ Amarin Baby & Kids Fair
* โทรทัศน์ : บริษัท อมรินทร์เทเลวิชัน จำกัด (อมรินทร์ทีวี)
* ร้านค้า
	+ ร้านนายอินทร์
	+ อมรินทร์ บุ๊ค เซ็นเตอร์
	+ ให้บริการบัตรเครดิตร่วมพันธมิตร บัตรเครดิต CardX - ร้านนายอินทร์ เริ่มเปิดตัว 15 มิถุนายน 2567

ผู้ถือหุ้นรายใหญ่
-----------------

* ข้อมูล ณ วันที่ 15 มีนาคม พ.ศ. 2566 และปรับปรุงตามข้อมูลล่าสุดเมื่อวันที่ 5 ตุลาคม พ.ศ. 2566

|  |  |  |  |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท วัฒนภักดี จำกัด | 602,427,400 | 60.35% |
| 2 | บริษัท สิริภักดีธรรม จำกัด | 138,387,052 | 13.86% |
| 3 | ระพี อุทกะพันธุ์ | 40,283,711 | 4.04% |
| 4 | เมตตา อุทกะพันธุ์ | 36,671,791 | 3.67% |
| 5 | โสภณ มิตรพันธ์พานิชย์ | 21,095,900 | 2.11% |
| 6 | มยุรี วงแก้วเจริญ | 15,500,000 | 1.55% |
| 7 | สมชัย สวัสดีผล | 15,000,000 | 1.50% |
| 8 | พีรวัฒน์ ธรรมาภิมณฑ์ | 12,340,000 | 1.24% |
| 9 | บริษัท บริหารสินทรัพย์ กรุงเทพพาณิชย์ จำกัด (มหาชน) | 6,449,473 | 0.65% |

อ้างอิง
-------

1. ↑  "ห้างหุ้นส่วนจำกัด วารสารบ้านและสวน". *Creden Data*. สืบค้นเมื่อ 2023-10-18.`{{cite web}}`: CS1 maint: url-status (ลิงก์)
2. ↑  "ห้างหุ้นส่วนจำกัด อมรินทร์การพิมพ์". *Creden Data*. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
3. ↑  "บริษัท อมรินทร์พริ้นติ้งกรุ๊พ จำกัด". *Creden Data*. สืบค้นเมื่อ 18 ตุลาคม 2023.`{{cite web}}`: CS1 maint: url-status (ลิงก์)
4. ↑  "ข้อมูลสรุป บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน)". *สำนักงานคณะกรรมการกำกับหลักทรัพย์และตลาดหลักทรัพย์*. สืบค้นเมื่อ 18 ตุลาคม 2023.
5. ↑  อมรินทร์พริ้นติ้ง แอนด์ พับลิชชิ่ง. "เกี่ยวกับอมรินทร์". *amarin.co.th*. สืบค้นเมื่อ 10 เมษายน 2020.`{{cite web}}`: CS1 maint: url-status (ลิงก์)
6. ↑  "การแจ้งการเปลี่ยนชื่อย่อหลักทรัพย์" (PDF). *อมรินทร์ คอร์ปอเรชั่นส์*. 15 กุมภาพันธ์ 2013. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
7. ↑  ไทยรัฐทีวี (25 พฤศจิกายน 2016). "'กลุ่มเจ้าสัวเจริญ' ทุ่ม 850 ล. ฮุบ 'อมรินทร์' เสริมแกร่งทีวีดิจิทัล". *www.thairath.co.th*. สืบค้นเมื่อ 13 เมษายน 2020.`{{cite web}}`: CS1 maint: url-status (ลิงก์)
8. ↑  "แจ้งมติที่ประชุมคณะกรรมการบริษัทฯ ครั้งที่ 1/2566 การแก้ไขเปลี่ยนแปลงชื่อบริษัทฯ และตราประทับของบริษัทฯ และกำหนดวันประชุมสามัญผู้ถือหุ้นประจำปี 2566 และการจ่ายเงินปันผลเป็นเงินสด" (PDF). *อมรินทร์ คอร์เปอเรชั่นส์*. 28 กุมภาพันธ์ 2023. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
9. ↑  P"การแจ้งมติที่ประชุมสามัญผู้ถือหุ้นประจำปี 2566" (PDF). *อมรินทร์ คอร์เปอเรชั่นส์*. 27 เมษายน 2023. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
10. ↑  "แจ้งการแก้ไขชื่อบริษัท" (PDF). *อมรินทร์ คอร์เปอเรชั่นส์*. 24 พฤษภาคม 2023. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
11. ↑  "การเปลี่ยนแปลงชื่อบริษัทของ AMARIN" (PDF). *ตลาดหลักทรัพย์แห่งประเทศไทย*. 25 พฤษภาคม 2023. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
12. 1 2  "AMARIN ร่วง 4% สิริภักดีธรรม ของเจ้าสัวเจริญ เข้าถือหุ้นเพิ่มยันไม่กระทบการบริหาร". *THAIRATH Money*.
13. ↑  "หุ้น AMARIN ดิ่งเฉียด 6% หลังกลุ่ม 'เจ้าสัวเจริญ' ซื้อบิ๊กล็อตเพิ่ม 13.86%". *THE STANDARD*. 2023-10-06.
14. ↑  "แจ้งการลาออกของกรรมการ กรรมการผู้อำนวยการใหญ่ และเลขานุการบริษัท" (PDF). *อมรินทร์ คอร์เปอเรชั่นส์*. 17 ตุลาคม 2023. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
15. ↑  "'ไทยเบฟ'คุมบริหาร ปิดฉากตระกูลอุทกะพันธุ์ ผู้ก่อตั้ง 'อมรินทร์' ขายหุ้นเกลี้ยงพอร์ต-ลาออกทุกตำแหน่ง". *Brand Buffet*. 18 ตุลาคม 2023. สืบค้นเมื่อ 18 ตุลาคม 2023.`{{cite news}}`: CS1 maint: url-status (ลิงก์)
16. ↑  "อมรินทร์ เปิดตัวบอร์ดชุดใหม่ หลังตระกูลอุทกะพันธุ์ ขายหุ้นให้เจ้าสัวเจริญ". *ประชาชาติธุรกิจ*. 8 พฤศจิกายน 2023. สืบค้นเมื่อ 8 พฤศจิกายน 2023.`{{cite news}}`: CS1 maint: url-status (ลิงก์)
17. ↑  "รายชื่อผู้ถือหุ้นรายใหญ่". *อมรินทร์ คอร์เปอเรชั่นส์*. 15 มีนาคม 2023. สืบค้นเมื่อ 18 ตุลาคม 2023.`{{cite web}}`: CS1 maint: url-status (ลิงก์)

แหล่งข้อมูลอื่น
---------------

* 
* 

| * ด
* ค
* ก
กลุ่มไทยเจริญคอร์ปอเรชั่น |
| --- |
| บริษัทในเครือ | 
* ไทยเบฟเวอเรจ
* โออิชิ กรุ๊ป
* ยูนิเวนเจอร์
* บิ๊กซี
* เบอร์ลี่ ยุคเกอร์
* อมรินทร์ คอร์เปอเรชั่นส์

 |
| ผลิตภัณฑ์ | 

|  |  |
| --- | --- |
| เครื่องดื่ม | 
* เบียร์ช้าง
* เบียร์อาชา
* แสงโสม
* แม่โขง
* โออิชิ
* เอส โคล่า

 |
| สื่อ | 
* อมรินทร์ทีวี

 |

 |
| อสังหาริมทรัพย์ | 
* แอสเสท เวิรด์ คอร์ป
	+ เอ็มไพร์ ทาวเวอร์
	+ พันธุ์ทิพย์พลาซ่า
	+ เกตเวย์
		- เอกมัย
		- บางซื่อ
	+ เอเชียทีค เดอะริเวอร์ฟรอนต์
* สาทรสแควร์
* เซ็นเตอร์พอยท์ ออฟ สยามสแควร์
* สามย่านมิตรทาวน์
* วัน แบงค็อก

 |
| ดูเพิ่ม | 
* *เจริญ สิริวัฒนภักดี*
* *ธนาคารมหานคร*

 |